lflage/wiki-talks huggingface dataset:
Συζήτηση:Το Τρελοβάπορο, Σχολική Εφημερίδα - To Trelovaporo

message: Να τα πάρουμε με τη σειρά...
1)Διαβάζουμε στο καθηκοντολόγιο των διαχειριστών να μη διαγράφουν αμέσως, αφού αρκετοί χρήστες συμπληρώνουν σταδιακά τα λήμματά τους. Δε μας δίνετε καθόλου χρόνο να συμπληρώνουμε το λήμμα μας. 
2) "Αυτό το λήμμα χρειάζεται επιμέλεια ώστε να ανταποκρίνεται σε υψηλότερες προδιαγραφές ορθογραφικής και συντακτικής ποιότητας ή μορφοποίησης". Συγγνώμη, με όλο το σεβασμό, ακόμη υψηλότερες προδιαγραφές θέλετε;  Πού παρατηρήσατε ανορθογραφίες ή συντακτικές αβλεψίες; Και όσον αφορά στη μορφοποίηση, τόσο κόπο κάναμε, για να μάθουμε τον κώδικά σας, -και τα καταφέραμε αρκετά. Ούτε αυτή είναι "υψηλού επιπέδου";
3) "Αυτό το λήμμα ή η ενότητα δεν αναφέρει τις πηγές του ή δεν περιέχει επαρκείς παραπομπές". Ποιες "πηγές"; Πρόκειται για λήμμα σχολικής εφημερίδας. Δεν είναι λήμμα ιστορικό, γεωγραφικό κ.λπ., για να παρατεθούν πηγές. 
4)"Το θέμα του παρόντος λήμματος δεν ικανοποιεί τα κριτήρια της εγκυκλοπαιδικότητας σύμφωνα με τις οδηγίες της Βικιπαίδειας". Επίσης, έχουμε δημοσιεύσεις από τοπικές εφημερίδες. Δε θεωρείται αυτό "εγκυκλοπαιδικότητα"; Μπορεί να είναι οριακά εντάξει. Εξάλλου, έχουμε μόνο λίγους μήνες που δημιουργούμε την εφημερίδα.
Και ο όρος "εγκυλοπαιδικότητα": Η Βικιπαίδεια θεωρεί ότι εγκυκλοπαιδικότητα είναι η παράθεση κάποιων σάιτς, κυρίως, όπου θα μας αναφέρουν, άρα έχει "λόγο ύπαρξης" το λήμμα μας. Επιτρέψτε μας να διαφωνήσουμε. Αλλά, αφού έχετε αυτούς τους κανόνες, με αυτούς θα πορευόμαστε. 
Διατηρείτε κατάλογο εφημερίδων και περιοδικών. Η δικιά μας γιατί πάει αμέσως στο πυρ; 
Κοιτάξτε τη Μαθητοφρένεια. Υποθέτουμε, θα συμπληρώθηκε σταδιακά, αφού έχει παραπομπές και πληροφορίες 2 χρόνων τουλάχιστον. Ακόμη, ποιες είναι οι "πηγές" της; 
Ευχαριστούμε --Trelovaporo (συζήτηση) 17:00, 29 Ιανουαρίου 2013 (UTC)
Καλύτερα δείτε εδώ... Καμία περίπτωση πίστωσης χρόνου, απλώς έκαναν οργανωμένη δουλειά.... Συν πως είναι βραβευμένη εφημερίδα σε πανελλαδικό επίπεδο.... Και παρακαλώ μην κατηγορείτε αόριστα πριν σιγουρευτείτε για αυτά που γράφετε... Η λογική αυτός είναι κάπως, γιατί να μην είμαι κι εγώ έτσι αφού είναι αυτός, δεν έχει απολύτως καμία θέση εντός της ΒΠ... Και κάτι άλλο: δεν κάνουμε διαγωνισμό για το ποιος θα γράψει το καλύτερο λήμμα για σχολική εφημερίδα.... Θέση στην ΒΠ έχουν μονάχα αυτές που συμφωνούν με τα κριτήρια εγκυκλοπαιδικότητας που έχουμε θέσει ως κοινότητα.... Καλή σας συνέχεια....--Montjoie-Saint-Denis !!! (συζήτηση) 20:29, 3 Φεβρουαρίου 2013 (UTC)
*  Ευχαριστούμε πολύ το χρήστη Glavkos, που, με τις συμβουλές του και την έμπρακτη βοήθειά του, μας βοήθησε να καταλάβουμε κάποια πράγματα σχετικά με τις παραπομπές. --Trelovaporo (συζήτηση) 16:25, 6 Φεβρουαρίου 2013 (UTC)
thread_title: Untitled
Συζήτηση:2013

message: Για ποιο λόγο διαγράφηκε η προηγούμενη ανάρτησή μου; Αυτός που τη διέγραψε, δεν αναρρωτήθηκε αν πρέπει να υπάρχει η συγκεκριμένη εγγραφή στην κατηγορία των θανάτων; Τι είναι αυτό το αυτοκίνητο που αναφέρεται εκεί; Μήπως κάποιος που δεν ξέρει την πολιτική της Βικιπέδια, έγραψε κάτι που δεν θα έπρεπε να γραφτεί καν εκεί;
Ήμουν έτοιμος να σβήσω εγώ εκείνη την ανάρτηση στους θανάτους, αλλά είδα ότι τη σβήσατε.
Τελικά δεν το είχατε σβήσει και το έσβησα μόνος μου.

message: Στα έτη από το 2007 και μετά, όταν αρχίσαμε στη ΒΠ να διατηρούμε τα γεγονότα που συμβαίνουν κάθε μήνα, βλέπω ότι αντί στα έτη να αναφέρονται γεγονότα, απλώς τοποθετούνται σύνδεσμοι προς τις σελίδες γεγονότα του Χ μήνα, με αποτέλεσμα, κάποιος που θέλει να δει τι συνέβη εκείνο το έτος, να μην βρίσκει στη σελίδα του έτους κανένα γεγονός (όπως σε αυτό το λήμμα) και μετά να ψάχνει ψύλλο στα άχυρα μέσα σε ένα κυκεώνα των ειδήσεων που υπάρχει στα λήμματα με τα γεγονότα ανά μήνα (δεν υπονοώ ότι πρέπει να αφαιρεθεί κάτι από αυτά τα λήμματα), κάτι με το οποίο διαφωνώ. Στη σελίδα του κάθε έτους θα πρέπει να αναφέρονται τα σημαντικότερα γεγονότα του. Όμως και οι σύνδεσμοι προς λήμματα με τα γεγονότα ανά μήνα έχουν να προσφέρουν σε όποιον ενδιαφέρεται να ψάξει για περισσότερα γεγονότα.
Για να υπάρχουν και τα δύο μέσα στο λήμμα για το έτος βλέπω δύο εναλλακτικές:
# Χωρισμός των σημαντικότερων γεγονότων ανά μήνα, και μετά το πρότυπο  να προστεθεί ως σύνδεσμος προς την αναλυτική καταγραφή των γεγονότων.
# Υπάρχει και εναλλακτική να μπουν πρώτα τα σημαντικά γεγονότα και μετά οι σύνδεσμοι για τα λήμματα με τα γεγονότα ανά μήνα (όπως έκανα στο λήμμα για το 2014). 
Προσωπικά προτιμώ το πρώτο. --C Messier 17:27, 30 Δεκεμβρίου 2015 (UTC)
thread_title:  Γεγονότα
Συζήτηση:Κυπριακές προεδρικές εκλογές 2013

message: Η αναφορά στον ηλεκτρονικό σύμβουλο ψήφου είναι σχετική με το αντικείμενο του άρθρου, προσφέρει πρόσθετη πληροφορία στον αναγνώστη και δεν παραβιάζει τους κανόνες της Βικιπαίδεια. Σχετικές αναφορές σε ηλεκτρονικούς συμβούλους ψήφου βρίσκονται άλλωστε σε πολλά λήμματα στη Βικιπαίδεια (βλ.  ). Παρακαλώ να σταματήσει ο edit war και να παραμείνει η πληροφορία. Η αφαίρεση της αναφοράς χωρίς αιτιολόγηση συνιστά βανδαλισμό.2001:610:1908:1300:3DF6:CDBA:829B:602A 13:35, 31 Ιανουαρίου 2013 (UTC)
Η Βικιπαίδεια, σύμφωνα με την πολιτική της, δεν είναι βάθρο, υπηρεσία διαφήμισης ή εγχειρίδιο χρήσης. Ένας ιστοχώρος όπου διεξάγεται ένα είδος διαδικτυακού δημοψηφίσματος σχετικά με τις εκλογές ορθά αφαιρέθηκε από το λήμμα, δεν προσθέτει απολύτως τίποτε στην εγκυκλοπαιδικότητά του ή την επαληθευσιμότητά του. Και παρακαλώ να διαβάσετε πρώτα τι ακριβώς είναι ο βανδαλισμός για τη Βικιπαίδεια, σύμφωνα με την πολιτική της, πριν τον επικαλεστείτε. --Ttzavarasσυζήτηση 13:43, 31 Ιανουαρίου 2013 (UTC)
replies: text: Τι ακριβώς συνιστά διαφήμιση; Δεν είναι διαφήμιση να αναφέρετε τις εταιρίες δημοσκοπίσεων; Δεν είναι διαφήμιση τα λινκ προς εφημερίδες που κερδίζουν με το τραφικ; Όσο για την επαληθευσιμότητα σας ενημερώνω πως το Choose4Cyprus είναι έργο πανεπιστημιακών του Τεχνολογικού Πανεπιστημίου Κύπρου, μη κερδοσκοπικού και κομματικού χαρακτήρα. Παρακαλώ να ενημερωθείτε για το Choose4Cyprus πριν αφαιρέσετε την πληροφορία με τη δικαιολογία της διαφήμισης. Υπενθυμίζω επίσης πως αντίστοιχες αναφορές υπάρχουν σε πλείστα άρθρα της Βικιπαίδειας και ουδέποτε τέθηκε θέμα διαφήμισης.2001:610:1908:1300:3DF6:CDBA:829B:602A 13:48, 31 Ιανουαρίου 2013 (UTC)
replies: text: :Και εγώ παρακαλώ να διαβάσετε την πολιτική του "τι ΔΕΝ είναι η Βικιπαίδεια" γιατί φαίνεται ότι τα σημεία " Η Βικιπαίδεια δεν είναι βάθρο" και "Η Βικιπαίδεια δεν είναι εγχειρίδιο χρήσης" σας αφήνουν παγερά αδιάφορο. Ο συγκεκριμένος σύνδεσμος δεν προσθέτει καμία απολύτως εγκυκλοπαιδική πληροφορία στο λήμμα, είναι απλά ένα site δημοσκοπήσεων, ανεξαρτήτως των δημιουργών και του σκοπού του. Η Βικιπαίδεια δεν είναι χώρος προβολής κανενός, πολύ δε περισσότερο δεν είναι χώρος προώθησης δημοσκοπήσεων. --Ttzavarasσυζήτηση 20:39, 31 Ιανουαρίου 2013 (UTC)
thread_title: Choose4Cyprus
Συζήτηση:Γιάννης Καραλής (ποδοσφαιριστής)

message: Την σεζόν 2014-2015 αγωνίζεται για τον ΠΑΣ Λαμία στην Football League. Αναφορά:  46.176.124.242 18:09, 27 Οκτωβρίου 2015 (UTC)
Προστέθηκε, αλλαγή αναφοράς σε "έγινε". Wolfymoza (συζήτηση) 08:36, 18 Μαΐου 2017 (UTC)
thread_title:  Σχόλιο 27-10-2015
Συζήτηση:Ντέρμπι Άρης - ΠΑΟΚ (μπάσκετ)

message: Πόσο σίγουρος είσαι για τις έδρες των play-off 1989-90 ? Τα έχω ζήσει εκείνα τα παιχνίδια και σύμφωνα με τα στοιχεία μου (που έχω από τότε) ο πρώτος αγώνας έγινε με γηπεδούχο τον Άρη και ο δεύτερος με τον ΠΑΟΚ. Επειδή είδα ότι τα άλλαξες έχεις κάτι που αποδεικνύει τα αναγραφόμενα ?
LIVERPOOL1 (συζήτηση) 19:57, 31 Ιανουαρίου 2013 (UTC)
To ένα είναι αυτή η ισοσελίδα, που αναφέρει για τα play off 1989-90 Άρης - ΠΑΟΚ 67-90. Αυτό μπορεί να χρησιμοποιηθεί ως πηγή. Το άλλο είναι αυτό το βίντεο στο youtube από τον αγώνα των play off 1989-90 ΠΑΟΚ - Άρης 63-73, όπου στην αρχή του ο σπήκερ λέει χαρακτηριστικά ότι ο ΠΑΟΚ είναι τυπικά γηπεδούχος. Αυτό το βίντεο του youtube δεν μπορεί να χρησιμοποιηθεί ως πηγή (παρά μόνο για την συζήτηση εδώ).
'Εχεις απόλυτο δίκιο. Ήταν δικό μου λάθος. Και να μην το έλεγε ο σπήκερ, φαίνεται από τις θέσεις των οπαδών των δύο ομάδων στο γήπεδο. Ευχαριστώ για τη διόρθωση.LIVERPOOL1 (συζήτηση) 21:44, 31 Ιανουαρίου 2013 (UTC)
Πολύ ενδιαφέροντα τα στατιστικά στοιχεία που για το μπάσκετ δεν είναι τόσο εύκολο να βρεθούν ιδίως για την προ 1986 εποχή.
Ενδιαφέρον θα είχε και μια παρόμοια εργασία για τους αγώνες ΑΕΚ-ΠΑΟ ή ΑΕΚ-Ολυμπιακός.
Bluesman AEK (συζήτηση) 16:13, 20 Ιουλίου 2013 (UTC)

message: ο παοκ εχει ενα ευρωπαικο Αναφορά:  79.103.137.51 18:59, 22 Ιανουαρίου 2015 (UTC)
Ό, τι ευρωπαϊκό έχει αναφέρεται στο λέμμα, αλλαγή σε "έγινε". Wolfymoza (συζήτηση) 11:22, 15 Ιουνίου 2017 (UTC)
thread_title:  Σχόλιο 22-1-2015
Συζήτηση:Ανοσολογική ανεπάρκεια

message: συστήματος του συμπληρώματος;;;
μήπως έπρεπε να είναι συμπληρωματικού συστήματος; επίσης να μην είναι link

message: Η ανοσοκαταστολή είναι διαφορετική κατάσταση από την ανοσοανεπάρκεια. --Kupirijo (συζήτηση) 16:35, 12 Φεβρουαρίου 2021 (UTC)
thread_title:  Ανοσοκαταστολή;
Συζήτηση:Μάχη Κιλκίς-Λαχανά

message: ΜΑΧΗ ΛΑΧΑΝΑ ΛΕΓΕΤΕ ΑΠΟ ΤΟ ΠΡΟΣΦΥΓΙΚΟ ΟΜΟΝΙΜΟ ΧΩΡΙΟ.Ο ΛΑΧΑΝΑΣ ΤΟΤΕ ΔΕΝ ΥΠΗΡΧΕ ΚΑΘΩΣ ΤΟ ΧΩΡΙΟ ΕΓΙΝΕ ΤΟ 1922 ΜΕ ΤΟΝ ΕΡΧΟΜΟ ΤΩΝ ΠΡΟΣΦΥΓΩΝ.ΤΟ ΚΟΝΤΙΝΟΤΕΡΟ ΧΩΡΙΟ ΠΟΥ ΠΕΡΑΣΕ ΟΛΑ ΤΑ ΔΙΝΑ ΤΗΣ ΜΑΧΗΣ ΚΑΙ ΤΩΝ ΒΟΥΛΓΑΡΩΝ ΕΙΝΑΙ ΤΑ ΧΩΡΙΟ ΜΟΥ ΞΥΛΟΠΟΛΗ,Η ΛΙΓΚΟΒΑΝΗ (ΠΑΛΙΑ ΟΝΟΜΑΣΙΑ ΤΟΥ ΧΩΡΙΟΥ ΜΟΥ) ΚΑΙ ΤΑ ΧΩΡΙΑ ΟΣΣΑ ΚΑΙ ΒΕΡΤΙΣΚΟΣ ΚΑΙ ΙΣΩΜΑ. Αναφορά: ΛΙΜΟΥ ΑΝΑΣΤΣΙΟΣ ΚΑΤΟΙΚΟΣ ΞΥΛΟΠΟΛΗΣ 87.202.85.240 05:45, 8 Απριλίου 2015 (UTC)
Ο Λαχανάς στην απογραφή που έγινε αμέσως μετά την απελευθέρωση της Μακεδονίας το 1913, είχε 730 κατοίκους μουσουλμάνους. Διατηρούσε μάλιστα το ελληνικό όνομα "Λαχανάς" σε όλη την τουρκοκρατία. Οι μουσουλμάνοι έφυγαν με την ανταλλαγή πληθυσμών το 1923 και στη θέση τους ήρθαν πρόσφυγες. Τη στιγμή της μάχης, ο Λαχανάς υπήρχε καί σαν όνομα καί σαν χωριό και ήταν και η τοποθεσία της μάχης. Άσχετα αν υπέφερε η Ξυλόπολη ή άλλα διπλανά χωριά γιατί κατοικούνταν από Έλληνες που είχαν άμεση εμπλοκή στον πόλεμο (οι μουσουλμάνοι ήταν και λίγο αδιάφοροι για τις διαμάχες Ελλάδας - Βουλγαρίας) ή αν οι μουσουλμάνοι έφυγαν στην Τουρκία και δεν έχουμε κάποιον να μας διηγήθηκε τό τί έζησαν τότε. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 14:51, 8 Απριλίου 2015 (UTC)
Βάση του παραπάνω, αλλαγή αναφοράς σε "απορρίφθηκε" (επίσης ονομάζεται Κιλκίς-Λαχανά σε όλες τις πηγές π.χ. , , , ). Wolfymoza (συζήτηση) 07:16, 4 Ιουλίου 2017 (UTC)
thread_title:  Σχόλιο 8-4-2015

message: στην μαχη του Λαχανα δεν υπηρχε η εντεκατη μεραρχια οπως γραφεται αλλα η πρωτη Αναφορά: ΧΗΡΑΣ ΔΗΜΗΤΡΙΟΣ  46.190.45.193 18:31, 27 Ιουνίου 2016 (UTC)
Διορθώθηκε, αλλαγή αναφοράς σε "έγινε". Wolfymoza (συζήτηση) 07:16, 4 Ιουλίου 2017 (UTC)
thread_title:  Σχόλιο 27-6-2016
Συζήτηση κατηγορίας:Πληθυσμιακές ομάδες της Ελλάδας

message: * Είναι αστεία η κατηγορία πολιτισμός που βάζετε όλοι κατά διαστήματα. Πρώτα από όλα γιατί δεν είναι όλοι Έλληνες και δεύτερο γιατί αναφέρεται σε πρόσωπα και όχι σε αντικείμενο των προσώπων (π.χ. μουσική, τέχνες κλπ)
thread_title: κατηγορία πολιτισμός;
Συζήτηση κατηγορίας:Κύπριοι

message: Δεν υπάρχει κυπριακή εθνικότητα οπόταν η κατηγορία :Κατηγορία:Πρόσωπα ανά εθνικότητα δεν μπορεί να προστεθεί στην κατηγορία αυτή. Ίσως θα μπορούσε να δημιουργηθεί :Κατηγορία:Πρόσωπα ανά υπηκοότητα. Xaris333 (συζήτηση) 19:44, 2 Φεβρουαρίου 2013 (UTC)
Δεν έχω άποψη πάνω σε αυτό το θέμα, η κατηγορία μπορεί να δημιουργηθεί. Η κατηγορία που αντικατέστησα ήταν "έθνη" και εκεί βασίστηκα.--Vagrand  (συζήτηση)  19:48, 2 Φεβρουαρίου 2013 (UTC)
Ναι, το είδα. Τη γνώμη σου για το θέμα ζήτησα. Οι Ελληνοκύπριοι έχουμε ελληνική εθνικότητα και κυπριακή υπηκοότητα. Xaris333 (συζήτηση) 19:50, 2 Φεβρουαρίου 2013 (UTC)
Προτιμώ το :Κατηγορία:Πρόσωπα ανά ιθαγένεια, ο τρόπος σκέψης αναπτύσσεται εδώ: Ιθαγένεια.--Vagrand  (συζήτηση)  03:07, 6 Φεβρουαρίου 2013 (UTC)
thread_title: Κατηγορία:Πρόσωπα ανά εθνικότητα
Συζήτηση:Ιάκωβος Β΄ της Αγγλίας

message: *Ξαναδιαβάζουμε ό, τι γράψαμε. Έτσι θα αποφευχθούν π.χ. τα «και τους δύο γιους του Δούκα του Μπάκιγχαμ, του Γεώργιου και της Φράνσις Βίλλιερς».
*Δεν μεταφράζουμε κατά λέξιν. Η μετάφραση είναι δημιουργική εργασία. Άλλη η δομή της Αγγλικής και άλλη της Ελληνικής. (entered into an alliance - ήλθε σε συμμαχία, even so - ακόμη και έτσι κα.) Πολύ σωστά το «like an ordinary private father of a child»  αποδόθηκε ως «όπως ένας συνηθισμένος πατέρας» και τίποτα παραπάνω. Αλλά τί θα πει «κοίταζε άκρως την γυναίκα μου» ; Την κοίταζε έντονα, και από τα συμφραζόμενα βγαίνει «την καλοκοίταζε» (όπως το διόρθωσα), «την ήθελε», «του άρεζε» κττ.
*Όταν δεν ξέρουμε κάτι, ανοίγουμε το λήμμα της αγγλικής ΒΠ (τουλάχιστον) και δεν παραλείπουμε σημεία καθοριστικής σημασίας για την κατανόηση των εξιστορουμένων. Π.χ. : «να δημιουργήσει θρησκευτική ελευθερία για τους υπηκόους του» - «attempts to create religious liberty for English Roman Catholics and Protestant nonconformists». Έτσι αλλάζει τελείως το νόημα : ήταν απολυταρχικός και φανατικός καθολικός και ήθελε θρησκευτική ελευθερία και μάλιστα των Καλβινιστών ; Με την διατύπωση της μετάφρασης χάνεται το υπονοούμενο ότι ως προς τους καθολικούς ήθελε την (απαγορευμένη μέχρι στιγμής) προώθησή τους σε καίριες θέσεις και ως προς τους nonconformists ότι εκτελούσε ένα τακτικό ελιγμό κατά της Αγγλικανικής Εκκλησίας.
*Εξηγούμε ό,τι χρειάζεται εξήγηση. Για τους Έλληνες οι έννοιες Νonconformists και Dissenters είναι άγνωστες. Για τους Άγγλους οι έννοιες Αρματωλοί, Μακεδονομάχοι κτλ. ομοίως. 
*Διατηρούμε μιαν ενιαία γραμμή στην απόδοση των ονομάτων. Δεν μπορεί ο James να γίνεται Ιάκωβος και η Mary να παραμένει Μαίρη. -Γεώργιος και Φράνσις Βιλλίερς : ή Τζωρτζ και Φράνσις ή Γεώργιος και Φραγκίσκος.
Διόρθωσα μέχρι το κεφάλαιο «Στρατιωτικά και πολιτικά αξιώματα». Το λήμμα είναι τεράστιο. Βλέπω ότι υπάρχουν λάθη και παρακάτω. Χρειάζεται οπωσδήποτε βελτίωση.---Pagaeos (συζήτηση) 01:02, 3 Φεβρουαρίου 2013 (UTC)
thread_title: Σχετικά με την μετάφραση
Συζήτηση:Ελευθερία ή θάνατος

message: Η έκφραση «εθνικό σύνθημα», ενώ την αντιλαμβάνομαι ως μετάφραση του national motto, δεν είναι δόκιμη ελληνική έκφραση. Πάω να το αφήσω ως μήνυμα και το λήμμα Εθνικό σύνθημα. --Focal Point 10:28, 3 Φεβρουαρίου 2013 (UTC)

message: Το λήμμα χρειάζεται επέκταση ως προς την προέλευση του συνθήματος. 
* Ποιος το διέδωσε στους Έλληνες;
* Πόσο έχει σχέση με τα προηγούμενα παρόμοια συνθήματα "Give me liberty, or give me death!" του Πάτρικ Χένρυ (Patrick Henry), "Live Free or Die", κλπ.
-geraki (συζήτηση) 09:28, 2 Ιανουαρίου 2014 (UTC)
replies: text: : όμως η ιαχή δεν παγιώθηκε στις ΗΠΑ ως εθνικό σύνθημα - (βλ. κριτική, ταυτίζεται αέναα το Έθνος με το υπουργείο πολέμου)
thread_title:  Προέλευση
Συζήτηση:Πασάς Οινουσσών

message: Ενώ ο Πασάς Οινουσσών υπάρχει στη Διοικητική διαίρεση νομού Χίου (πρόγραμμα Καποδίστριας), δεν το βρίσκω στη νέα διοικητική διαίρεση του 2011: Διοικητική διαίρεση Περιφερειακής Ενότητας Χίου. Περίεργα πράγματα. --Focal Point 16:10, 3 Φεβρουαρίου 2013 (UTC)
18-3-2001 καταργηθηκε ο «οικισμός» Πασάς (νησίς) και 9-5-2011 (ξανα) αναγνωριστηκε ως Νησί Παναγιάς(νησίς) DrSpiros συζήτηση 11:13, 30 Ιουλίου 2018 (UTC)
thread_title: Χάσαμε τον Πασά

message: το νησί κατοικείται από φύλακα ιχθυοκαλλιέργιας , καθώς επίσης υπάρχει και φυλάκιο του 643 Τ.Ε Αναφορά:  109.242.69.170 17:56, 13 Απριλίου 2016 (UTC)
replies: text: :χρειάζεται τεκμηρίωση--Istoria1944 (συζήτηση) 10:52, 24 Απριλίου 2017 (UTC)
Πληροφορίες που αν υπάρχουν πηγές μπορούν να προστεθούν, επαναφορά σε "νέο". Wolfymoza (συζήτηση) 10:39, 5 Ιουλίου 2017 (UTC)
Πηγές, , , , , . Wolfymoza (συζήτηση) 10:04, 22 Ιανουαρίου 2018 (UTC)
thread_title:  Σχόλιο 13-4-2016
Συζήτηση κατηγορίας:Ποδοσφαιριστές Ασοσιασάο Ακαδέμικα δε Κοΐμπρα

message: το πρώτο όνομα είναι σωστό, η προφορά του πορτογαλικού ευρωπαϊκού είναι Ακαδέμικα, και όχι Ακαντέμικα, όπως τα ισπανικά και όλες τις ιβηρικές γλώσσες, το ευρωπαϊκό πορτογαλικό d, προφέρεται όπως δ,  το σωστό όνομα είναι, π. χ. Eduardo--Jaguarlaser (συζήτηση) 11:48, 20 Μαΐου 2013 (UTC)
thread_title:  Académica = Ακαδέμικα
Συζήτηση:Μαρίνος Μητραλέξης

message: Δεν βρίσκω τέτοιον οικισμό, αλλά βρίσκω Μίλα Μεσσηνίας και Μηλέα Μεσσηνίας. Ξέρει μήπως κανείς ποιος από τους δύο είναι; --Antondimak (συζήτηση) 20:19, 28 Ιουλίου 2020 (UTC)
thread_title:  Μίλα Μεσσηνίας
Συζήτηση:Νικόλαος Κουρής

message: Προτείνεται στο τέλος της δεύτερης παραγράφου του βιογραφικού να συμπληρωθεί με την παρακάτω φράση:
" Ο Νικόλαος Κουρής ως χειριστής έχει συμπληρώσει 6500 ώρες πτήσης σε 15 διαφορετικούς τύπους μαχητικών και εκπαιδευτικών αεροσκαφών" Αναφορά: Παναγιώτης Κουρής (tak.kouris@gmail.com) 213.16.194.215 08:31, 3 Ιανουαρίου 2017 (UTC)
replies: text: Eφόσον παρατεθεί η κατάλληλη πηγή που να το τεκμηριώνει μπορεί να προστεθεί.--Texniths (συζήτηση) 11:02, 3 Ιανουαρίου 2017 (UTC)
thread_title:  Σχόλιο 3-1-2017
Συζήτηση:Κωνσταντίνος Αργυρός

message: Δεν μαθαίνουμε πότε γεννήθηκε. Μαθαίνουμε όμως το συναρπαστικό ότι έχει γενέθλια και ονομαστική εορτή την ίδια μέρα. Δεν μαθαίνουμε ούτε πού γεννήθηκε. Κατάγεται από τη Λευκάδα, αλλά μεγάλωσε στην Αθήνα, άρα δικαιούμαι να υποθέσω ότι γεννήθηκε κάπου μεταξύ, στην Άμφισσα ας πούμε.  --«Κατάφερε να εισαχθεί στη Νοσηλευτική» (!!).  --«σε στίχους μεγάλων στιχουργών» : χωρίς να ξέρω καθόλου τους εν συνεχεία αναφερομένους και χωρίς προ παντός να έχω τίποτα εναντίον τους, δηλώνω πως για μεγάλους στιχουργούς πρώτη μου φορά ακούω. -–Πόσο μεγάλη επιτυχία ήταν αυτή στο REX Music Theater που δεν κράτησε ούτε το ένα τρίτο της σαιζόν ; -- Αν δεν ηγηθεί τελικά νεανικού σχήματος στο "Posidonio" από τον Μάρτιο του 2013, τί ποινή θα επιβληθεί στον συντάκτη ; Και κάτι για το οποίο δεν φέρει αυτός ευθύνη : Πόσοι κουτόφραγκοι ξεδιψούν πολιτιστικά στην Politia και στο Posidonio (της παραλιακής, ποιας παραλιακής;) για να χρειαστεί να παραμορφώσουν τα ονόματά τους ; Αυτό κι αν είναι αντιδάνειο. Πολύ καλό βιογραφικό, αλλά για εταιρεία, όχι για εγκυκλοπαίδεια.---Pagaeos (συζήτηση) 02:31, 6 Φεβρουαρίου 2013 (UTC)
Στα δύο πρώτα μπήκε η σχετική αναφορά, για την Politia & Posidonio έτσι ονομάζονται τα κέντρα, (με αγγλικούς χαρακτήρες για να καταλαβαίνουν και οι ξένοι που ζουν στα Νότια Προάστια, η Παραλιακή είναι (εννοείται; μάλλον ο συντάκτης είναι Αθηναίος) των Αθήνων. Αλλά τι σου κάνει ο τραγουδιστής έχει επώνυμο ίδιο με υποψήφιο αξιόλογο λήμμα... --C Messier 13:36, 7 Φεβρουαρίου 2013 (UTC)
Δυστυχώς, πλην των ονομάτων των κέντρων (έτσι τα είπαν οι ιδιοκτήτες τους, μέσα στην ελληνική ξενομανία), θα συμφωνήσω σε όλα με τον φίλο Pagaeo. Το λήμμα χρειάζεται αναμόρφωση εκ βάθρων, ενώ σωστά τοποθέτησε ο C Messier τη σήμανση περί ουδετερότητας -  πώς, άραγε, τεκμηριώνονται όλες αυτές οι "μεγάλες επιτυχίες";; --Ttzavarasσυζήτηση 14:05, 7 Φεβρουαρίου 2013 (UTC)

message: Σε κανέναν άνθρωπο στρειτ δεν σημειώνεται ως στοιχείο του χαρακτήρα του ή ως πληροφορία στην ζωή του! Θεωρώ πως είναι πολύ λάθος ή τοποθέτηση σας κ το σχόλιο για την ομοφυλοφιλία μιας κ δεν γνωρίζετε προσωπικά την αλήθεια! 188.73.233.148 19:50, 30 Οκτωβρίου 2021 (UTC)
thread_title:  Διάκριση στις ερωτικές επιλογές.
Συζήτηση:Σωτήρης Σπαθάρης

message: Το λήμμα Ευγένιος Σπαθάρης αναφέρει ως χρονολογία θανάτου του Σωτήρη το 1974. Δεν έχω άποψη για το ποιο είναι σωστό, καλό είναι να διασταυρωθεί και να παρατεθούν πηγές. Atlantia talk 07:19, 6 Φεβρουαρίου 2013 (UTC)
Η ιστοσελίδα του Μουσείου Σπαθάρη λέει 1973 και νομίζω ότι είναι και το σωστό. Αλλά, ας το ψάξουμε για να είμαστε σίγουροι.
thread_title:  Ημερομηνία θανάτου
Συζήτηση:Νίκος Δένδιας

message: Μπορεί κάποιος να μου πει για ποιο λόγο σβήνεται συνεχώς το κομμάτι που αφορά την ΕΝΕΚ; Η διατύπωση είναι ΣΑΦΕΣΤΑΤΗ. Ο πρόεδρος του κομματος ΑΝΕΛ και ο κοιν. εκπρόσωπος της αξιωματικής αντιπολίτευσης ανέφεραν ότι ο Δένδιας ήταν μέλος της ΕΝΕΚ, γεγονός που ο ίδιος διέψευσε. Προφανώς, αν δεν έχεις τα μητρώα του κόμματος δε μπορείς ν' αποδείξεις ΟΥΤΕ αν ήταν, ΟΥΤΕ αν δεν ήταν μέλος της συγκεκριμένης οργάνωσης, οπότε ζητώ να παραμείνει η διατύπωση που υπήρχε προηγουμένως και να μη σβήνεται συνεχώς. Don markoleone (συζήτηση) 14:38, 6 Φεβρουαρίου 2013 (UTC)

message: στην παραπομπή με αριθμό 2 που συνδέεται με την ιστοσελίδα skai.gr, αναφέρεται ότι ο Ν. Δένδιας ανέφερε "ότι δεν έχει καμία σχέση με την ΕΠΕΝ", επομένως δεν διέψευσε για την ΕΝΕΚ. Ως εκ τούτο η παραπομπή είναι άσχετη με αυτό που αναφέρει και πρέπει να αφαιρεθεί η αναφορά ότι ο Ν. Δένδιας διέψευσε τη συμμετοχή του στην ΕΝΕΚ
thread_title:  στην παραπομπή με αριθμό 2 

message: Στην εισαγωγή του λήμματος αναφέρεται ότι "κατείχε τη θέση του Υπουργού Εθνικής Άμυνας". Η λέξη "κατείχε" έχει χρησιμοποιηθεί λανθασμένα, μιας και σημαίνει ότι είχε τη θέση στην ιδιοκτησία του. Μια σωστότερη ίσως διατύπωση θα ήταν η εξής: "ενώ από τον Νοέμβριο του 2014 έως τον Ιανουάριο του 2015 υπήρξε Υπουργός Εθνικής Άμυνας". Αναφορά: Μαθητής 85.72.39.117 14:46, 1 Απριλίου 2015 (UTC)
thread_title:  Σχόλιο 1-4-2015
Συζήτηση:Χριστόφορος Περραιβός

message: Η εγκυκλοπαίδεια Πυρσός, (τόμος Κ' , σελ. 65) λέει ότι πέθανε σε βαθύ γήρας στις 5 Μαΐου 1863. Ίσως πέθανε τη νύχτα της 4ης προς 5/5/1863.----Lemur12 να΄στε καλά 22:28, 6 Φεβρουαρίου 2013 (UTC)

message: Το πραγματικό όνομα του Χρ. Περραιβού ήταν Χατζηβασιλείου Χρυσάφης, και είχε μεγαλύτερο (κατά 21 χρόνια) αδερφό τον μοναχό από το 1780- Αρχιμανδρίτη- Ηγούμενο από το 1797 της Μονής Ολυμπιώτισσας της Ελασσόνας Αρσένιο Περραιβό (Χατζηβασιλείου) γεν. τ ο 1752 (*βλέπε Ευάγγελο Σκουβαρά, ΟΛΥΜΠΙΩΤΙΣΣΑ, 1967, Ακαδημία Αθηνών, σ.464: "εις τους 1786...ο δε αγαπητός μου παππά Αρσένιος...η πατρίς του από ταις απάνω Πούρλαις, από την επαρχίαν του αγίου Πλαταμώνος υιός τινός χ:βασιλείου, ανθρώπου ορθοδοξοτάτου" ),
*κανόνας βασικός να ανατρέχουμε σε σοβαρές πηγές στα λήμματα.
Ο Χριστόφορος με προστάτη τον αδερφό του Αρσένιο, έμαθε τα βασικά γράμματα στην Σχολή της Τζαρίτσανης ή Τσαρίτσανης με σπουδαίους διδασκάλους (παρά την Ελασσόνα), η οποία είχε μόνο Χριστιανούς κατοίκους και ανάπτυξη με βαμβακομετάξινα υφάσματα πριν το 1812-13 (που η πανούκλα την αποδεκάτισε). Από εκεί ο Χρ. Χατζηβασιλείου υιοθέτησε και το επίθετο Περραιβός (το εθνοτοπικό των κατοίκων της αρχαίας Περραιβίας, που ξεπερνούσε σε έκταση τη σημερινή περιοχής Επαρχίας Ελασσόνας
(κι. όχι "από την αρχαία πόλη από όπου καταγόταν", **προσοχή, δεν υπάρχει πόλη Περραιβία, επιτέλους λίγη υπευθυνότητα και γνώση, έλεος!!! (πηγές: Όμηρος Ιλιάδα, ΣΤΡΑΒΩΝ, Γεωγραφικά).
Μετά πήγε στο Βουκουρέστι για σπουδές. Είχε υψηλή αίσθηση συνωμοτικότητας, οξεία αντίληψη, πολιτικό κριτήριο, οργανωτικός, διπλωμάτης, με πίστη στην απελευθέρωση του Γένους με τις δικές του δυνάμεις. Αυτός μύησε και τον αδερφό του Αρσένιο στη ΦΙΛΙΚΗ ΕΤΑΙΡΕΙΑ, κερδίζοντας τον σε Διαφωτιστικές απόψεις, μέχρι που ο μοναχός -Αρχιμανδρίτης έφυγε από τη Μονή της Ελασσόνας στην Ευρώπη (Βιέννη) και το 1821 εντάχθηκε, παρ' ότι ετών 69, στην Εξέγερση της Μολδοβλαχίας υπό τον Αλέξ. Υψηλάντη, όπου ο αδερφός του ήταν πρωτεργάτης ως υψηλόβαθμος ΦΙΛΙΚΟΣ.
Ο Χριστόφορος άλλαξε και το βαφτιστικό του όνομα Χρυσάφης με το Χριστόφορος στα πλαίσια της συνωμοτικότητας. Και ο μεγαλύτερος αδερφός του μοναχός Αρσένιος από ένα σημείο κι έπειτα υπογράφει ως Αρσένιος Περραιβός, μιμούμενος (αλλά και αποδεχόμενος) τον αδερφό του (βλέπε, Ε.Β.Τσακνάκης, Ο Αρσένιος Περραιβός: Η σχέση του με τους Υψηλάντηδες και μία υποψία μόλυνσης από πανώλη στη Σκιάθο (1828), ΘΕΣΣΑΛΙΚΟ ΗΜΕΡΟΛΟΓΙΟ, τ.77(2020) Λάρισα, 113-126).
Ο Χρ. Περραιβός γνώριζε Γαλλικά διότι έζησε στο Παρίσι και με τους Γάλλους στα Επτάνησα ήταν αξιωματικός τους. Έζησε στη Ρωσία, γνώση και Ρωσικών; Να διορθωθεί γνώσεις γλωσσών.
Έκανε και διοικητής Σκοπέλου και έπαρχος Φθιώτιδος 1832-1834, (βλ.Μιχ. Παπαμιχαήλ, Ο Χρισ. Περραιβός διοικητής...9 ανέκδοτα έγγραφα, Θ.Η. τ.57(2010), Λάρισα σ.281).
Παύλος Λάλος, εκ Κρανιάς Ελασσόνας. facebook Παύλος Λάλος. Ευχαριστώ.
...................................................................................... Αναφορά: Παύλος Λάλος, εκ Κρανιάς Ελασσόνας. facebook Παύλος Λάλος. Ευχαριστώ. 2A02:587:F1B:C300:98E3:417C:B126:23D0 13:31, 28 Νοεμβρίου 2023 (UTC)
thread_title:  Σχόλιο 28-11-2023
Συζήτηση:Χουρσίτ Πασάς

message: Στο κεφάλαιο "Δράση στην Αίγυπτο" και στην έκτη παράγραφο , αναφέρεται:
"Την άνοιξη του ίδιου χρόνου η Τουρκία αποφάσισε να κτυπήσει το κέντρο της Επανάστασης"
Είναι ιστορικό λάθος καθώς εκείνη την χρονική στιγή δεν υπήρχε καμία "Τουρκία". Αναφορά:  188.117.230.119 17:03, 11 Απριλίου 2024 (UTC)
thread_title:  Σχόλιο 11-4-2024